Wilhelm Friedrich Hemprich

[miniatura|300px|O porto de Massaua, onde faleceu Hemprich, nunha litografía do [século XIX.]]
**Wilhelm Friedrich Hemprich**, nado o 24 de xuño de 1796 na cidade prusiana de Glatz (hoxe Kłodzko, no voivodato de Baixa Silesia, en Polonia), e finado o 30 de xuño de 1825, a causa do paludismo, en Massaua, un porto de Eritrea, foi un naturalista e explorador alemán.
 
## Traxectoria 
Hemprich estudou medicina en Breslau e na Universidade Humboldt de Berlín, onde se fixo amigo de Christian Gottfried Ehrenberg (1795-1876). Ambos os dous tiñan unha paixón común: a historia natural. Debeu interromper os seus estudos durante dou anos para facer o servizo militar, que fixo destacado en Francia.

En 1819 obtén o título de doutor cunha tese de fisioloxía comparada, que publicou o ano seguinte co título de *Grundiss der Naturgeschichte* (Compendio de historia natural). Hemprich impartiu clases de fisioloxía comparada na Universidade Humboldt de Berlín. No seu tempo libre dedicouse ao estudo dos réptiles e dos anfibios no novo Museo de Histora Natural de Berlín, baixo a dirección de Martin Lichtenstein (1780-1857).

En 1820, Hemprich e Ehrenberg participaron, como naturalistas, nunha expedición arqueolóxica a Exipto que organizara Liechtenstein e que estaba dirixida polo xeneral prusiano von Minutoli. A asistencia dos dous naturalistas foi subvencioanada pola Academia de Ciencias de Berlín. En marzo de 1821 abandonaron os outros membros da expedición para explorar o val do Nilo até Dongola, a capital de Nubia (rexión situada no sur do actual Exipto e o norte do actual Sudán). Durante dous anos estudaron a fauna e a flora da rexión. Dous anos máis tarde, Ehrenberg e Hemprich parten cara á rexión reritrea de Debub (*El Sur*), sobre a costa do mar Vermello, ao suroeste da península do Sinaí. Visitaron o monte Sinaí. Ehrenberg foi un dos premeiros naturalistas que estudou a fauna mariña do mar Vermello. En 1824 visitaron o Líbano e foron de Beirut até o cumio do monte Líbano e permaneceron en  Bxari. En agosto volveron a Exipto.

En novembro, os dos amigos parten de novo cara ás costas do mar Vermello, visitando numerosos portos, entre eles o de Jeddah, en Arabia. Despois chegaron ao porto eritreo de Massaua coa intención de visitar a terras altas de Abisinia. Hemprich morreu neste porto de febre palúdica. Ehrenberg enterrouno na illa de Toalul.

Ehrenberg volveu a Europa e publicou, en 1828, unha relación dos seus descubrimentos baixo os dous nomes (del, e Hemprich) co título de *Symbolae Physicae*. Os espécimes recolectados por eles están depositados no *Museum für Naturkunde* (Museo de Historia Natural da Universidade Homboldt). A colección conta cuns 46 000 espécimes botánicos que representan unhas 3 000 especies e uns 34 000 espécimes de animais correspondentes a unhas 4 000 especies, entre elas numerosas novas para a ciencia. Entre as especies recollidas, levaron dous exemplares dunha ave que era dunha especie descoñecida, á que denominaron *Ibis comatus* (ibis eremita). En memoria do seu ami defunto, Ehrenberg decidiu substituír este nome polo de *Ibis hemprichi* en 1832. Porén, a descrición foi imvalidada, *nomem nudus*.

En 1820 W. F. Hemprich foi elixido membro da Academia Leopoldina.

## Algunhas publicacións 
* 1818 - *Dissertatio de notione inflammationis*.
* 1820 - *Grundriß der Naturgeschichte für höhere Lehranstalten.* Rücker, Berlin.
* 1828 - *Reisen in Aegypten, Libyen, Nubien und Dongola: Naturgeschichtliche Reisen durch Nord-Afrika und West-Asien in den Jahren 1820 bis 1825*. Mittler, Berlin.
* 1828–33 - *Zoologica: Aves. Symbolæ physicæ seu icones et descriptiones corporum naturalium novorum aut minus cognitorum quae ex itineribus per Libyam Aegyptum Nubiam Dongalam Syriam Arabiam et Habessiniam publico institutis sumptu*. Mittler, Berlin. (con Christian Gottfried Ehrenberg)
* 1831 - *Symbolae physicae, seu, Icones et descriptiones corporum naturalium novorum aut minus cognitorum: quae ex itineribus per Libyam Aegyptum Nubiam Dongalam Syriam Arabiam et Habessiniam publico institutis sumptu Friderici Guilelmi Hemprich et Christiani Godofredi Ehrenberg* *Berolin ex officina academica*. (Con Christian Gottfried Ehrenberg).
* 1831 - *Die Akalephen des rothen Meeres und der Organismus der Medusen der Ostsee*.

## Honores 
Taxons dedicados a Hemprich:  
### Botánica 
; Xénero  
* *Hemprichia* Ehrenb. 1829 (Burseraceae).
; Especies 
* *Ficus hemprichii* Ehrenb. ex Warb. 1905 (Moraceae).
* *Thalassia hemprichii* (Ehrenb.) Asch. 1906 (Hydrocharitaceae).

### Zooloxía 
; Especies

* *Acanthastrea hemprichii* (Ehrenberg, 1834) (Cnidario antozoo)
* *Acropora hemprichii* (Ehrenberg, 1834) (Antozoo)
* *Armadillidium hemprichii* Brandt, 1833 (Crustáceo isópodo)
* *Baseodiscus hemprichii* (Ehrenberg, 1834) (Nemertino)
* *Ceratonereis hemphrichii* (Grube, 1873) (Anélido poliqueto)
* *Ethminolia hemprichii* (Issel, 1869) (Gastrópodo)
* *Heterodactyla hemprichii* Ehrenberg, 1834 (Antozoo)
* *Ichthyaetus hemprichii* (Bruch, 1853) (Ave caradriforme)
* *Lamproglena hemprichii* Nordmann, 1832 Crustáceo copépodo
* *Lobophyllia hemprichii* (Ehrenberg, 1834) (Antozoo) 
* *Lophoceros hemprichii* Ehrenberg, 1833 (Ave bucerotiforme) 
* *Lumbrineris hemprichii* Grube, 1870 (Anélido poliqueto)
* *Megalactis hemprichii* Ehrenberg, 1834 (Antozoo) 
* *Micrurus hemprichii* (Jan, 1858) Serpente elápida
* *Pseudogarypus hemprichii* (C. L. Koch & Berendt, 1854) (Arácnido pseudoescorpión)
* *Otonycteris hemprichii* Peters, 1859 (Quiróptero)
* *Scincus hemprichii* Wiegmann, 1837 (Escíncido) 

## Abreviaturas 
* A abreviatura **Hemprich** emprégase para recoñecer a  como autoridade na descrición e taxonomía en botánica. (Ver taxons descritos por Hemprich no IPNI).
* A abreviatura **Hemprich** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Baker, D. B. (1997): "C. G. Ehrenberg and W. F. Hemprich's Travels, 1820–1825, and the Insecta of the *Symbolae Physicae* ".  *Deutsche Entomologische Zeitschrift* **44** (2): 165–202.
* Beolens, B.; Watkins, M. & Grayson, M. (2011): *The Eponym Dictionary of Reptiles*. Baltimore, Marylandd, USA: Johns Hopkins University Press. ISBN 978-1-4214-0135-5, pp.&nbsp;120–121.
* Beolens, Bo & Michael Watkins (2003): *Whose Bird? Men and Women Commemorated in the Common Names of Birds*. Londres: Christopher Helm Publishers Ltd. ISBN 978-0-7136-6647-2, p.&nbsp;205.
* Mearns, Barbara & Richard Mearns(1988): *Biographies for Birdwatchers: The Lives of Those Commemorated in West Palearctic Bird Names*. Waltham, Massachusetts, USA: Academic Press. ISBN 0-12-487422-3.

### Outros artigos 
* Christian Gottfried Ehrenberg